Sébastien Haller

Sébastien Romain Teddy Haller (; lahir 22 Jun 1994) merupakan pemain bola sepak profesional yang beraksi di posisi penyerang untuk kelab Borussia Dortmund dan pasukan kebangsaan Ivory Coast.

Kerjaya kelab

Auxerre
Semasa kejohanan Piala Dunia B-17 FIFA 2011 pada 26 Jun 2011, Haller telah menandatangani kontrak pertamanya bersama kelab Auxerre selama tiga tahun.

Menjelang musim 2012–13, beliau telah ditawarkan untuk menyertai skuad senior ketika di bawah pengendalian pengurus Jean-Guy Wallemme. Haller melakukan penampilan sulungnya pada 27 Julai 2012 pada perlawanan pembukaan Ligue 2 menentang Nîmes.

Utrecht 
Pada 24 Disember 2014, Haller telah diumumkan akan menyertai kelab Eredivisie, FC Utrecht sehingga ke penghujung musim. Pada penghujung musim, Utrecht dilaporkan telah menandatangani Haller secara tetap. Para peminat telah mengundi Haller sebagai pemenang Trofi Di Tommaso 2015 iaitu anugerah pemain terbaik Utrecht.

Eintracht Frankfurt 
Pada 15 Mei 2017, Haller telah menandatangani kontrak selama empat tahun bersama kelab Eintracht Frankfurt. Semasa perlawanan akhir DFB-Pokal, Haller telah menjaringkan empat gol untuk Frankfurt sekali gus membantu pasukannya untuk menjuarai kejohanan itu di samping menandakan trofi pertama dirangkul oleh Haller dalam kariernya. Pada musim 2018-19, Haller telah menghasilkan 15 gol liga dalam 29 penampilan yang menyaksikan pasukannya menduduki tangga ketujuh liga.
Selain itu, beliau juga telah membantu sembilan jaringan gol untuk pasukannya di samping terlibat dalam 24 jaringan gol.

West Ham United 
Pada 17 Julai 2019, Haller telah menandatangani kontrak selama empat tahun bersama West Ham United.

Pada 31 Julai 2019, Haller menjaringkan gol pertamanya untuk West Ham dalam aksi persahabatan pra-musim menentang Hertha BSC yang berkesudahan West Ham menang 5-3. Haller melakukan penampilan pertamanya di Liga Perdana Inggeris pada 10 Ogos 2019 yang menyaksikan pasukannya dibelasah 5-0 kepada juara bertahan, Manchester City.

Pada 24 Ogos 2019, Haller menjaringkan gol pertama dan keduanya di Liga Perdana Inggeris ketika pasukannya meraih kemenangan 3-1 ke atas Watford.

Pada 1 Januari 2020, Haller menjaringkan gol pertamanya pada tahun 2020 melalui sepakan gunting dengan gaya akrobatik ketika mengalahkan Bournemouth 4–0.

Kerjaya antarabangsa 
Haller telah dilahirkan di Perancis yang mana bapanya merupakan orang Perancis manakala ibunya pula ialah orang Ivory Coast. Beliau merupakan pemain belia antarabangsa Perancis dan mewakili pasukannya di setiap lapisan umur. Beliau telah mewakili pasukan bawah-17 ke kejohanan Piala Dunia B-17 FIFA 2011.

Statistik kerjaya 
.

Pencapaian

Kelab
Eintracht Frankfurt
 DFB-Pokal: 2017–18

Individu
 Trofi David Di Tommaso: 2015

Catatan

Pautan luar 

 
 
 
 
 

Kelahiran 1994
Orang hidup
Pemain bola sepak Perancis
Pemain bola sepak Ivory Coast
Pemain AJ Auxerre
Pemain FC Utrecht
Pemain Eintracht Frankfurt
Pemain West Ham United F.C.
Pemain Ajax Amsterdam
Pemain Borussia Dortmund